Antonio Andrusceac a fost invalidat de USR pentru candidatura la Primăria Sectorului 4/ Andrusceac a votat la referendumul pentru familia tradițională și a spus că femeile sunt făcute să fie mame și soții, nu să-și ascundă frustrările în carieră

Candidatura lui Antonio Andrusceac pentru Primăria Sectorului 4 a fost invalidată, miercuri seară, de Biroul Național al USR, două dintre motive fiind faptul că a susținut referendumul pentru familia tradițională, dar și colaborarea strânsă cu actualul primar al sectorului 4, au declarat pentru G4Media surse din interiorul partidului.

Pentru validarea candidaturii lui Andrusceac au votat doar Cristian Seidler, Teodora Stoian, Andrei Macsut. S-au opus validării Cătălin Drulă, Diana Mureșan, Ionuț Moșteanu, Silvia Dinică, Cristina Prună, Claudiu Năsui, Iulian Bulai, Radu Mihail, Liviu Mălureanu, Andrei Corbu, Allen Coliban, Cristian Moș, Dan Barna, Vlad Botoș.

La vot s-au abținut Elek Levente, Ana Ciceală, Cătălin Stancu, iar Dumitru Dobrev a fost prezent, dar nu a votat, în timp ce Nicu Ștefănuță a părăsit ședința.

Citește mai multe despre declarațiile controversate ale lui Antonio Andrusceac.

sursa foto: Facebook/ Antonio Andrusceac